
מועצה אזורית הגלבוע 
מכרז פומבי 11/21
קבלת שירותי מנהל/ת דיגיטל רשותי 
1.מהות השירותים הנדרשים
1. מכרז זה מתייחס לשירותי ניהול הדיגיטל במועצה כמפורט במסמכי המכרז.
2. העבודה תתבצע במועדים, בשעות ובמיקום שיתואמו מראש בין המציע לבין המועצה (חלק ברשות וחלק מרחוק). 
3. הזוכה יידרש  לתת שירותיו בהיקף  שלא פחות מ-168 שעות בחודש.
4. הזוכה יהיה מנוע מאספקת שירותים נשוא מכרזים/תיחורים בתחומי העיסוק של מנהל/ת הדיגיטל הרשותי.
5. ההתקשרות תהיה על בסיס מחיר שעתי קבוע – בכפוף לדוח שעות ביצוע מאושר, של 168 שעות חודשיות – ומול הוצאת חשבונית בגין ביצוע השירותים באותו חודש.
6. היקף ההתקשרות החודשית לא יעלה על סכום של  26,525 ₪ כולל מע"מ. התמורה הנ"ל תכלול את כל הוצאות הזוכה הנובעות מההתקשרות.
7. היקף ההתקשרות יהיה נתון לשינויים בהתאם להתקדמות הרשות המקומית בתכנית,  היתרה התקציבית, והוראות נציג הרשות הממונה על נותן השירותים - והכל בתאום מראש.
8. הזוכה יתחייב להשתתף בכל ההכשרות ותהליכי הליווי של צוות הפיילוט.
9. היקף ההתקשרות הינו לשנה אחת, הארכת ההסכם תתאפשר בהתאם לקבלת תקציב נוסף ממשרד הפנים והחלטת הרשות. הארכת ההסכם בשנה נוספת כפופה לשביעות רצון הרשות.
10. כפיפות: למנכ"ל המועצה או מי שהוסמך על ידה.
11. במידה והרשות לא תהיה שבעת רצון מאופן מתן השירותים, תהיה הרשות רשאית להפסיק הסכם זה בכל עת, באמצעות הודעה בכתב של 30 יום מראש.
12. על המציע להיות זמין למתן השירותים בתקופת ההסכם באופן שיאפשר את תחילת העבודה תוך מקסימום שבועיים מיום קבלת אישור הזכייה.
2. עיקרי השירות המבוקש:
1. אחריות על גיבוש האסטרטגיה הדיגיטלית של הרשות ועל יישום והטמעה של פתרונות דיגיטליים שיאפשרו ייעול ושדרוג תהליכים פנים ארגוניים לחיזוק עבודת הרשות ועובדיה.
2. הנגשת מידע ושירותים דיגיטליים להעלאת רווחת כלל לקוחות הרשות (תושבים, בעלי עסקים, יזמים, עובדים, מבקרים וכד')
3. הובלת וגיבוש הצוות הדיגיטלי הרשותי, כך שיוביל את קידום הדיגיטל ברשות במהלך שנה זו ולאחריה.
2.1  שירותי מנהל/ת הדיגיטל יכללו בין היתר את המשימות הבאות:
1. הובלה וסיוע לצוות הדיגיטלי בגיבוש של תכנית עבודה שנתית ורב-שנתית לתחום הדיגיטל
2. הגדרת סטנדרטים וקווים מנחים לתכנון וליישום של תהליכי עבודה פנימיים ושירותים חיצוניים של הרשות
3. לימוד ומעקב אחר מגמות ויישומים מתקדמים בעולם הדיגיטל וזיהוי הזדמנויות להטמעת פתרונות דיגיטליים בעלי ערך משמעותי בהשגת יעדי הרשות (שיפור השירות ללקוחות הרשות, צמצום עלויות תפעוליות, הגדלת סל ההכנסות של הרשות וכד')
4. ייזום והובלה של שינויים בתהליכי העבודה של הרשות ובשירותים ללקוחות הרשות בהתבסס על אימוץ והטמעה של מתודולוגיות, כלים וסטנדרטים בתחומי עיצוב השירות וטכנולוגיות מידע מתקדמות
5. ניהול הקשר עם כלל המחלקות המקצועיות ועם לקוחות הרשות במטרה לאסוף, לרכז ולתעדף את הדרישות והביקושים לשיפור/פיתוח של תהליכים ושירותים דיגיטליים
6. אחראי על יישום החזון הדיגיטלי ותכניות העבודה הדיגיטליות של הרשות – תכלול ומעקב ביצוע של תכנית העבודה השנתית והרב-שנתית בתחום הדיגיטל, כולל סיוע בהכנת ובביצוע תכניות רכש וניהול תקציב הדיגיטל (תקציב השקעות ותקציב שוטף)
7. סיוע לכלל בעלי התפקידים ברשות בהובלת שינויים תוך ניצול יכולות והזדמנויות דיגיטליות וטכנולוגיות
8. סיוע בהטמעת המדיניות הדיגיטלית הממשלתית ברשות, לרבות עקרונות הפעולה, תשתיות רוחביות ודרכי היישום אותן מתווים ישראל דיגיטלית, רשות התקשוב ומשרד הפנים.
3.תנאי סף להשתתפות במכרז
1. על ההצעה ו/או על המציע (בהתאם להקשר הדברים) לעמוד בכל התנאים המפורטים להלן (במצטבר).    על המציע לצרף להצעה את כל המסמכים והאישורים המוכיחים באופן ברור את העמידה בתנאי הסף. 
2. במידה והמציע מצהיר כי בכוונתו להעמיד עובד/ת מטעמו לטובת  מתן השירות המבוקש – יבחנו תנאי הסף של העובד/ת המועמדים ועל המציע לצרף את  כל המסמכים והאישורים הנדרשים להוכחת עמידה בתנאי הסף של העובד המועמד מטעמו לתפקיד.
3. המציע הינו עוסק פטור, עוסק מורשה או תאגיד בעל ניסיון של 5 שנים לפחות בתחומי ניהול דיגיטל.
ג.     המציע נעדר זיקה לחברי מועצה/מליאה או עובדי הרשות.
4. המציע מילא חתם ואישר את ההצהרה על זמינות.
5. המציע מילא טופסי פירוט ניסיון עסקי  בהם הוצג ניסיון בניהול של לפחות 3 פרויקטים או תהליכים עסקיים שהובילו לשינויים תהליכיים או תפישתיים רחבים בארגון (חוצי פונקציות/מחלקות ארגוניות),                              
6. ע"י שימוש בטכנולוגיות מידע או ביישומים דיגיטליים מתקדמים, ב-5 השנים האחרונות - יש לצרף מסמכים המעידים על הניסיון.
7. המציע מילא טופסי פירוט ניסיון ניהולי המציגים ניסיון של 3 שנים לפחות בניהול צוות עובדים מקצועי (באופן ישיר או עקיף) - יש לצרף מסמכים המעידים על הניסיון.
8. היעדר ניגוד עניינים – למציע ולכל מועמד מטעם המציע, לביצוע השירותים, לרבות כל עובד של המציע, עבור הרשות אין ניגוד עניינים בין עבודתו עבור הרשות לבין עבודות ושירותים אחרים המבוצעים על ידו. הזוכה במכרז יידרש למלא שאלון ניגוד עניינים בהתאם לחוזר מנכ"ל משרד הפנים 2/2011 לצורך בחינת היעדר ניגוד עניינים.
9. המציע מילא שאלון לפי נוהל לבדיקה ולמניעת חשש לניגוד עניינים בהעסקת יועצים חיצוניים ברשויות מקומיות, המצורף למסמכי המכרז. 
10. נגד המציע לא תלויים ועומדים צו פירוק או צו פשיטת רגל או צו כינוס נכסים והוא לא הוכרז כלקוח מוגבל כמשמעותו בחוק שיקים ללא כיסוי התשמ"א 1981 – המציע יצהיר על כך בתצהירו שיצורף למסמכי המכרז.
11. הגשת תעודה או אישור תואר ראשון ממוסד מוכר להשכלה גבוהה או תואר שקיבל הכרה מהמחלקה להערכת תארים אקדמיים בחוץ לארץ.
4.דרישות נוספות רצויות (יתרון)
1. יכולות בינאישיות גבוהות לרתימה ויצירת שיתופי פעולה, יצירתיות, ראיה מערכתית, אסרטיביות, ביטחון עצמי, יחסי אנוש מעולים, יוזמה, יכולת התמודדות עם ריבוי משימות ויכולת למידה וניהול עצמי.
2. תואר שני ממוסד מוכר להשכלה גבוהה.
3. ניסיון בהובלת עבודת מטה כלל ארגונית (חוצה יחידות) בעלת השלכות משמעותיות על התנהלות הארגון ועל לקוחותיו.
4. ניסיון בהובלה או השתתפות בביצוע פרויקטים רחבי היקף (בהיקף של למעלה מ-10 שנים).
5. ניסיון מקצועי משמעותי בעבודה עם רשויות מוניציפליות או ממשלתיות.

6. ניסיון בהכנת תכניות עבודה ובמעקב ובקרה אחר ביצוע תכניות העבודה, לוחות זמנים, תקציב ותזרים.
7. ניסיון בניהול מוצר דיגיטלי.
8. ניסיון בניהול ספקים.
9. היכרות נרחבת עם המגמות והיישומים בעולם הדיגיטל.
5. הגשת ההצעה 
1. על המציע להגיש את הצעתו באמצעות מסמכי המכרז (לרבות הסכם ההתקשרות) כשהם חתומים על ידו בחתימה וחותמת בכל עמוד.
2. על המציע לצרף להצעתו לפחות 3 פרטים של ממליצים וממליצות – מכתבי המלצה יהוו יתרון.
3. קורות חיים.
6. אופן בחינת ההצעות –  
1. הצעות המציעים ייבחנו תחילה לעניין עמידתן בתנאי הסף, לרבות צירוף כל המסמכים הנדרשים על פי המכרז. הצעות שלא יעמדו בתנאי הסף ייפסלו.
2. הצעות שעמדו בתנאי הסף – יעברו לבחינת איכות ההצעה ויקבלו ניקוד באופן הבא:
6.ב.1. תנאים אישיים מקצועיים וניסיון המציע עפ"י המסמכים - 10%.

6.ב.2. שיחות עם ממליצים (כולל שיחות טלפוניות) – 10%
6.ב.3. ראיון ברשות המקומית – 35%
                        6.ב.4. מענה על מקרה בוחן (מבדק אישי)– 25%
                  משתתף שיקבל לכל הפחות 70 נקודות יעבור לשלב ג. 
                  ג. מחיר ההצעה – הצעת אחוזי הנחה (עד 20% הנחה) – 20%.
7. מועד ההגשה ומקום ההגשה 
את הצעות המכרז יש להפקיד במסירה אישית (לא לשלוח בדואר) עד ליום 19-12-2021  בשעה 09:00 בתיבת המכרזים, בקומה 3 (קומת סגנים) שבבניין מועצה אזורית הגלבוע. 
הצעות המגישים ייבחנו תחילה לעניין עמידתן בתנאי הסף, לרבות צירוף כל המסמכים הנדרשים על פי המכרז. הצעות שלא יעמדו בתנאי הסף ייפסלו.

